CELEX: 32022D0217
Language: bg
Date: 2022-02-15 00:00:00
Title: Решение (ОВППС) 2022/217 на Комитета по политика и сигурност от 15 февруари 2022 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2022/41 (ATALANTA/3/2022)

18.2.2022   
               
               
                  BG
               
               
                  Официален вестник на Европейския съюз
               
               
                  L 37/39
               
            
         РЕШЕНИЕ (ОВППС) 2022/217 НА КОМИТЕТА ПО ПОЛИТИКА И СИГУРНОСТ
         от 15 февруари 2022 година
         за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2022/41 (ATALANTA/3/2022)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът е оправомощил Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (наричан по-нататък „командващ силите на ЕС“).
                  
               
                     (2)
                  
                  
                     На 10 януари 2022 г. КПС прие Решение (ОВППС) 2022/41 (2) за назначаване на комодор João Paulo SILVA PEREIRA за командващ силите на ЕС.
                  
               
                     (3)
                  
                  
                     Командващият силите на ЕС за Atalanta препоръча назначаването на капитан (от военноморските сили) Fabrizio BONDI за нов командващ силите на ЕС, считано от 17 март 2022 г. Италианските органи посочиха, че капитан (от военноморските сили) Fabrizio BONDI ще бъде повишен в контраадмирал при назначаването му за командващ силите на ЕС.
                  
               
                     (4)
                  
                  
                     Военният комитет на ЕС се съгласи с тази препоръка на 17 януари 2022 г.
                  
               
                     (5)
                  
                  
                     Поради това Решение (ОВППС) 2022/41 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Fabrizio BONDI се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 17 март 2022 г.
         
         
            Член 2
            Решение (ОВППС) 2022/41 се отменя.
         
         
            Член 3
            Настоящото решение влиза в сила на 17 март 2022 година.
         
         
            Съставено в Брюксел на 15 февруари 2022 година.
            
               
                  За Комитета по политика и сигурност
               
               
                  Председател
               
               D. PRONK
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2022/41 на Комитета по политика и сигурност от 10 януари 2022 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2021/1184 (ATALANTA/1/2022) (ОВ L 9, 14.1.2022 г., стр. 1).